Bydd Apple yn lansio Apple TV newydd gwell a rhatach yn 2022 | Newyddion iPhone\nAngel Gonzalez | 14/05/2022 10:00 | Teledu afal, newyddion\nMae'r Apple TV yn a producto nad yw'r afal mawr wedi neilltuo digon o amser iddo neu o leiaf dyna beth mae nifer fawr o ddefnyddwyr yn ei feddwl. Y prif swyddogaethau yw bod yn system drosglwyddo clyweledol sy'n gysylltiedig ag ecosystem gyfan Apple. Fodd bynnag, heddiw mae yna ddewisiadau amgen gwych am lai na 100 ewro fel Chromecast neu Fire TV. Dyma un o'r rhesymau mawr pam nad yw gwerthiant yn codi i'r entrychion. Serch hynny, Gallai Apple lansio Apple TV rhatach newydd gyda dyluniad mwy cryno yn ail hanner 2022 i wella ei gystadleurwydd yn y farchnad.\nGallai Apple TV rhatach yn ail hanner 2022 fod yn realiti\nMae Apple TV HD yn dod â'r sioeau, ffilmiau, chwaraeon byw gorau i chi, a mynediad i'ch hoff wasanaethau Apple. Defnyddiwch y Siri Remote (2il genhedlaeth) i reoli'r cyfan.\nAr hyn o bryd mae Apple yn gwerthu yn ei gwefan swyddogol el Apple TV 4K ac Apple TV HD. Y cyntaf am bris sy'n dechrau ar 199 ewro a'r ail o 159 ewro. O'i gymharu â chynhyrchion tebyg eraill, gwelwn yr effaith fawr y mae'n ei chael. Mae gennym y Chromecast am 70 ewro a'r Teledu Tân am 40 ewro. Er efallai nad yw'r ansawdd a'r nodweddion yn union yr un fath, yr hyn sy'n amlwg yw bod y Apple TV yn ddrytach na'i gystadleuwyr.\nMewn gwirionedd, mae cynseiliau i'r Apple TV fod yn is na chant o ewros. Digwyddodd eisoes gyda'r Apple TV 2il a 3edd genhedlaeth. Fodd bynnag, gadawodd dyfodiad y modelau newydd y polisi hwnnw ar ei hôl hi. Ond efallai y bydd hyn i gyd yn newid. y dadansoddwr Mae Ming Chi-Kuo wedi cyhoeddi trydariad lle mae'n sicrhau bod Apple yn bwriadu lansio Apple TV yn ail hanner 2022.\nBydd Apple yn lansio fersiwn newydd o Apple TV sy'n gwella strwythur costau yn 2H22. Credaf y bydd strategaeth ymosodol Apple o integreiddio caledwedd, cynnwys a gwasanaeth yng nghanol y dirwasgiad yn helpu i gau'r bwlch gyda'i gystadleuwyr.\n- ing 錤 (Ming-Chi Kuo) (@mingchikuo) Efallai y 13, 2022\nByddai'r Apple TV newydd hwn yn gwella'r strwythur trwy gywasgu ei holl dechnoleg, gan ostwng costau cynhyrchu a'r deunyddiau eu hunain. Efallai yw'r amser lle gwelwn yn rhatach pris Apple TV a dechrau mynd â'r cynnyrch hwn i'r eithaf cystadleurwydd posibl. Mewn gwirionedd, un o'r hynodion yw bod gan y cynnyrch hwn Apple TV + yn unig. Fodd bynnag, mae platfform Big Apple eisoes i'w gael ar drosglwyddyddion cynnwys eraill fel Chromecast.\nLlwybr llawn i'r erthygl: Newyddion IPhone » Cynhyrchion Apple » Teledu afal » Bydd Apple yn lansio Apple TV newydd gwell a rhatach yn 2022


Dinesydd Chwefror 2010 by Y Dinesydd - issuu\nYMATEB CLODWIW CYNGOR BRO MORGANNWG Yn y gwanwyn cyhoeddodd Jane Hutt AC Bro Morgannwg a Gweinidog Addysg Cymru bryd hynny ei chynllun drafft ar gyfer datblygu addysg Gymraeg. Un o brif bwyntiau ei chynllun oedd yr angen i awdurdodau addysg gynnal arolwg o’r galw am addysg Gymraeg yn eu hardaloedd. Mewn ymateb i’r cynllun drafft comisiynodd Cyngor y Fro arolwg i nodi pa fath o ysgol fyddai'n well gan rieni'r ardal. Cyhoeddwyd yr arolwg ar Hydref 27ain 2009. Mae'r nifer sy'n dechrau addysg gynradd Gymraeg yn y Fro wedi cynyddu o rwng 10 a 11% ar gyfartaledd yn ystod y cyfnod 200106 i dros 13% rhwng 200709. Ond dangosodd yr arolwg fod 32% yn debyg o geisio lle mewn addysg Gymraeg yn 2010/11 (26% yn debyg iawn) yn y 5 ysgol sydd ar gael. Pe bai ysgol ar gael o fewn 2 filltir byddai 38% yn debyg o geisio addysg Gymraeg. Dangosodd yr arolwg yn glir fod y galw heb ei ddiwallu ar ei uchaf o gwmpas Llanilltud Fawr, y Rhws a Phenarth. Erbyn canol Tachwedd roedd y swyddogion addysg wedi paratoi cynllun gweithredu a fabwysiadwyd gan y Cabinet cyn diwedd y mis at ddibenion ymgynghori â’r cyhoedd. Roedd y cynllun yn cynnwys camau brys i’w roi ar waith erbyn Medi 2010 i ddarparu lle i'r plant bach fyddai'n ceisio mynediad a chamau hirdymor i ddelio â'r galw. Y camau brys yw: 1. Agor dosbarth cychwynnol mewn adeilad symudol ar dir Ysgol Gyfun Llanilltud Fawr i dderbyn hyd at 30 plentyn ac i dynnu pwysau oddi ar Ysgol Gymraeg Iolo Morgannwg yn y Bont faen a derbyn plant lleol na fyddai eu rhieni yn fodlon eu hanfon mor bell â'r Bontfaen. 2 Agor ail ddosbarth cychwynnol ar dir Ysgol Gyfun Gymraeg Bro Morgannwg yn y Barri i ehangu'r ddarpariaeth yn y dref o 4 ffrwd i 5, sef 30 lle ychwanegol. 3 Ymestyn adeiladau Ysgol Penygarth, Penarth, i dderbyn 60 o blant yn lle 50 y flwyddyn. (Parhad ar dudalen 2)\nDATHLU DENGMLWYDDIANT Mae 2010 yn flwyddyn fawr a nodedig i un côr cymysg o’r Brifddinas. Mae Côrdydd yn dathlu penblwydd arbennig iawn yn 10 oed ac i nodi’r garreg filltir hon, bydd 130 o gantorion, yn aelodau presennol a chynaelodau, yn ymgasglu ar gyfer Cinio Mawreddog yn y Park Plaza. Mr Alwyn Humphreys yw’r gŵr gwadd ac mae’n addo bod yn noson lawn nostalgia, o gofio, o ganu ac o ddathlu. Bydd y dathliadau yn parhau trwy 2010 gyda chalendr cyffrous o gyngherddau a digwyddiadau gan gynnwys recordio CD arall ym mis Ebrill a thaith i Nantes. Uchafbwynt y cyfan fydd cydweithio yn agos gydag Eric Whitacre, un o gyfansoddwyr cyfoes mwyaf toreithiog a phoblogaidd y byd. Bydd Whitacre yn cynnal cyngerdd arbennig iawn gyda Chôrdydd a gobeithio mai dyma fydd dechrau perthynas hirhoedlog a ffyniannus rhyngddynt. Mae Côrdydd wedi mwynhau llwyddiant mawr ers ei sefydlu ym mis Ionawr 2000. Mae wedi cipio’r wobr gyntaf mewn pum Eisteddfod Genedlaethol yn y chwe blynedd diwetha’, gan gael ei ddyfarnu’n “Gôr yr Ŵyl” yn Eisteddfod Genedlaethol Caerdydd a’r Fro yn 2008. Yn 2009 cipiodd deitl y Côr Cymysg Gorau yng Nghystadleuaeth S4C, “Côr Cymru”, ac enillodd yr arweinyddes, Sioned James, wobr Arweinydd Gorau'r gyfres hefyd. (Parhad ar dudalen 16)\nPlant Dosbarth Derbyn Ysgol Coed y Gof yn mwynhau yn yr eira ym mis Ionawr.\nArchebu’r Dinesydd Mae mis Ebrill yn prysur agosáu pan fydd yn rhaid talu am 'Y Dinesydd' am y tro cyntaf yn ei hanes. Felly, dalier sylw ar y ffurflen archebu amgaeedig yn y rhifyn hwn. A fyddech cystal â'i llenwi a'i hanfon yn ôl i Swyddfa Menter Caerdydd rhag blaen. Fel Pwyllgor 'Y Dinesydd' e d r y c h w n y m l a e n a t d d e rb yn c a nno e dd o archebion i sicrhau parhad 'Y Dinesydd' ym mhrifddinas Cymru. Peidiwch â'n siomi da chi!!\nY DINESYDD CHWEFROR 2010\nCymdeithas Gymraeg Rhiwbeina\nGolygydd y rhifyn hwn: Richard Lewis Golygydd y rhifyn nesaf: Gwilym Dafydd Anfonwch ddeunydd ar gyfer rhifyn\nMawrth 2010 erbyn 17 Chwefror at: Gwilym Dafydd 'Hengoed', 4 Coryton Rise, Yr Eglwys Newydd, Caerdydd, CF14 7EJ ebost: eirian.dafydd@ntlworld.com ffôn: 029 20657108 MANYLION CYSYLLTU Calendr y Dinesydd Dr E. Wyn James, 16 Kelston Rd., Yr Eglwys Newydd, Caerdydd CF14 2AJ (JamesEW@caerdydd.ac.uk 02920628754) Hysbysebion Menter Caerdydd, 42 Lambourne Cres, Parc Busnes Caerdydd, Llanisien, Caerdydd CF14 5GG (hysbysebu@dinesydd.com; 02920689888) Derbyn a dosbarthu copïau Ceri Morgan, 24 Cwm Gwynlais, Tongwynlais, Caerdydd CF15 7HU (ceri33@btopenworld.com 07774816209) Cyhoeddir Y Dinesydd gan Bwyllgor Y Dinesydd. Fe’i cysodir gan Penri Williams a’i argraffu gan Wasg Morgannwg, Mynachlog Nedd.\nArian Loteri i Amgueddfa Bwriedir agor Amgueddfa i adrodd hanes Caerdydd dros y canrifoedd yn yr Hen Lyfrgell yn yr Ais ym mis Tachwedd 2010 ac yn ddiweddar mae’r Amgueddfa arfaethedig wedi derbyn cymhorthdal o bron hanner miliwn gan Gronfa Treftadaeth y Loteri tuag at y gost o sefydlu’r amgueddfa.\nCynhaliwyd awr o ganu carolau gan aelodau a ffrindiau Cymdeithas Gymraeg Rhiwbeina yn Arcedau y Royal a’r Morgan ar nos Iau 3 Rhagfyr a chasglwyd dros £120 tuag at Bopath Cymru, elusen ddewisedig y Gymdeithas am 2009/10. Er mawr lawenydd i’r Gymdeithas gwnaeth perchnogion y siopau yn y ddwy arcêd lle buon nhw’n canu carolau gasgliad tuag at Bopath Cymru a chasglwyd mil o bunnoedd. Yna nos Lun y 14 Rhagfyr cynhaliwyd Swper y Gymdeithas hefo dros 60 o bobl yn bresennol. Cafwyd ymweliad gan Sïon Corn a Mrs Sïon Corn yn ystod y swper! Wedyn ar ddydd Sadwrn 1af Rhagfyr bu aelodau’r Gymdeithas yn canu carolau o flaen Siop y Felin yn yr Eglwys Newydd gan godi dros £90 at elusen y Gymdeithas. Uchafbwynt yr holl weithgareddau oedd cynnal Gwasanaeth Carolau y Gymdeithas yng Nghapel Bethel Rhiwbeina Noswyl Nadolig ac er gwaethaf y tywydd rhewllyd ac oer daeth cynulleidfa deilwng ynghyd a’r casgliad yn codi £127 tuag at Bopath Cymru.\nYsgolion Cymraeg y Fro (Parhad o dudalen 1) Yn y tymor hwy: 1 Datblygu'r dosbarth cychwynnol yn Llanilltud Fawr yn ysgol un ffrwd mewn adeilad parhaol. 2 Adeiladu ysgol newydd i Ysgol Iolo Morgannwg i dderbyn 30 y flwyddyn yn lle'r 23 presennol ar safle i'w ddarganfod. 3 Datblygu dosbarth cychwynnol y Barri yn ysgol newydd 2 ffrwd lle bydd plant y dosbarth cychwynnol yn rhannu eu cartref newydd â phlant Ysgol Sant Baruc (1 ffrwd) a fydd yn ymadael â'r safle yn High Street. Mae Cyngor y Fro yn haeddu pob clod am gynnal yr arolwg yn fuan wedi galwad Jane Hutt ond clod mwy am ymateb yn syth. Bydd RhAG am drafod cynllun y Fro gyda'r swyddogion gan awgrymu y byddai agor yr ysgol newydd yn y Rhws yn lle’r Barri yn cyfateb yn well i'r galw cudd a bod modd ehangu ysgol Sant Baruc sy'n orlawn trwy gyfnewid adeiladau rhwng ysgol Saesneg High Street (hanner gwag) a'r ysgol Gymraeg sydd ar yr un safle.\nAelod newydd staff Mudiad Ysgolion Meithrin Mae Cylchoedd Caerdydd wedi rhoi croeso mawr i Wyn Williams sydd wedi ymuno â Mudiad Ysgolion Meithrin yng Nghaerdydd fel ei Swyddog Datblygu newydd i’r ddinas. Mae staff MYM yng Nghaerdydd wrthi’n trefnu noson agored i bwyllgorau cylchoedd meithrin. Am wybodaeth bellach cysylltwch â Wyn yn wyn.williams@mym.co.uk . Os hoffech chi weithio mewn cylch gyda phlant ifanc mae nifer o gyfleoedd ar gael yng nghylchoedd meithrin y brifddinas. Am fwy o wybodaeth cysylltwch â Wyn. Hefyd rydym yn brysur yn helpu i drefnu Noson Agored  “Hwyl Gŵyl Dewi” yn Llyfrgell Caerdydd Nos Lun, Mawrth 1af pan fydd yna groeso cynnes i bob un gael gwybod mwy am weithgareddau’r Mudiad ynghyd â noswaith o adloniant gyda dawnsio, cerddoriaeth a lluniaeth ysgafn. Os na allwch gyrraedd canol y ddinas, cofiwch hebrwng eich plant i’ch llyfrgell agosaf ar y diwrnod i fwynhau gweithgareddau Dydd Gŵyl Dewi arbennig! Wyn Williams Swyddog Datblygu Caerdydd\nAnrhydeddau’r Frenhines y Flwyddyn Newydd Ymhlith yr anrhydeddau eleni gwelwyd Dyfrig Jones, cyn Dirprwy Gadeirydd a Phrif weithredwr Banc HSBC. Daw o Sir Benfro yn wreiddiol a chafodd CBE am ei wasanaeth i fancio a’r byd cyllidol. Un arall oedd Menna Richards gynt o Faesteg ac sy’n Gyfarwyddwr y BBC yng Nghymru a dderbyniodd OBE am ei gwasanaeth i ddarlledu. Derbyniodd Geraint Evans y Barri yr OBE am ei wasanaeth i addysg ym Mro M o r g a n n w g . B u ’ n Rh e o l w r  Gyfarwyddwr Siop Dan Evans y Barri nes iddi gau yn 2006. Mae o’n nai i’r diweddar Gwynfor Evans, Llywydd Plaid Cymru. Gweithiodd Geraint yn ddiarbed i wella sefyllfa Ysgol Gyfun Bro Morgannwg yn y Barri.\nLLWYDDIANT Y NOSON ELUSENNOL Ysgol Feithrin Dinas Powys oedd yr elusen a ddewiswyd gan Gymdeithas Gymraeg Dinas Powys eleni ac yn dilyn ein gwasanaeth Nadolig yn Eglwys San Pedr Dinas Powys ar 21ain Rhagfyr pleser o'r mwyaf oedd galw ar gynrychiolaeth o bwyllgor yr Ysgol Feithrin i dderbyn siec o £1,450 oddi wrth ein Cadeirydd Rhys Davies. Dymunwn bob llwyddiant i'r ysgol wrth iddi ailgychwyn yn y pentref a diolchwn i bawb a ddaeth i gefnogi'r noson hynod lwyddiannus a gafwyd yn Neuadd y Pentref yn ôl ym mis Tachwedd.\nCylch Meithrin Tŷ’r Cymry Cynhaliwyd cwis llwyddiannus iawn i godi arian i’r Cylch ddiwedd Mis Tachwedd ym Mwyty Ffresh yng Nghanolfan y Mileniwm. Cafwyd noson hwyliog yng nghwmni’r cwisfeistr arbennig  Keith ‘Bach’ o Radio Cymru. Llwyddwyd i godi dros £400 rhwng y cwis a’r raffl fawr ac yn y tîm buddugol roedd Ilyd Haf, Eirian Jones, Elaine Griffith, Jo Knell a Dai Bullock. Cynhyrchiad swynol o stori’r geni a gafwyd gan blant y Cylch i ddathlu’r Nadolig ac i ddilyn eisteddodd y plant o amgylch bwrdd yn llawn danteithion. Os oes gennych blentyn dros 2 ½ oed ac yn chwilio am Gylch Meithrin, cewch groeso cynnes yn Nhŷ’r Cymry. Cofiwch hefyd am y sesiynau ‘Ti a Fi’ bob prynhawn Mercher rhwng 1pm a 3pm yn Gordon Road. Am fwy o wybodaeth cysylltwch â Jan Rees ar 07904239783.\nDymuniadau Gorau Ymddeoliad hapus a hir i Arthur Evans yr Eglwys Newydd Llongyfarchiadau i Tom M Davies, Y Ddraenen, Llanisien ar ddathlu ei ben blwydd yn 90 oed ym mis Ionawr. Llongyfarchiadau i Alun Guy, Rhiwbeina ar ddathlu penblwydd arbennig ym mis Rhagfyr. Ymddeoliad hapus a hir i Yvonne Scott dirprwy brifathrawes Ysgol Gymraeg Mount Stuart yn Nhre Bute a ymddeolodd dros y Nadolig ar ôl dysgu yn yr ysgol am bum mlynedd ar hugain.\nYSGOL COEDYGOF Croesawu Mae gan yr ysgol ddau aelod newydd o staff, sef Mrs Rhian Williams, y Dirprwy Bennaeth newydd a Mr Gwyndaf Jones, Arweinydd yr Adran Iau. Dymunwn yn dda i’r ddau ohonynt wrth iddynt ymgymryd â’u dyletswyddau newydd. Cyngerdd Rotary Ym mis Rhagfyr cafodd Côr CoedyGof y fraint o ganu mewn cyngerdd yng nghapel Highfields, Cathays, fel rhan o raglen Nadolig Clwb Rotary Caerdydd. Hywel Griffiths oedd y gŵr gwadd a chafwyd perfformiadau gan ‘Cardiff Canton Citadel Band’ a Gareth Rhys Davies. Canodd Jessica Preece unawd a chafwyd darlleniadau gan Kia Sparkes, Demi May Brookes ac Aimiee Patterson. Bu’r noson yn llwyddiant ysgubol. Ennill gwobr Cafodd Dosbarthiadau 3G ac 1D y cyfle i fynd i ganolfan chwarae ‘Jump!’ cyn y Nadolig ar ôl iddynt ennill y nifer fwyaf o docynnau aur yn ystod y tymor am waith arbennig ac ymddygiad gwych. Cawsant llawer o hwyl a sbri yn dringo, yn rhedeg a chwarae yn y peli meddal. Y Dosbarth Derbyn yn cydweithio yn yr eira! Ar ddechrau’r tymor, buom allan yn yr eira yn manteisio ar brofiadau dysgu gwerthfawr. Cawsom lawer o hwyl yn cydweithio i adeiladu dyn eira mawr. Daethon ni o hyd i het a sgarff o’r un patrwm i’w rhoi ar y dyn eira, a buom allan yn arsylwi ar beth oedd yn digwydd iddo wrth i’r tywydd newid. Cawsom siawns i daflu peli eira at Miss Stewart hefyd! (Llun Tudalen 1)\nGenedigaethau Llongyfarchiadau i Anna a Dylan Foster Evans, Glan yr Afon, ar enedigaeth Enlli Marged yn yr Ysbyty Athrofaol ar 28ain Tachwedd, yn chwaer fach i Gruffudd Cadfan. Ganed merch i Gwydion a Mali Griffiths ar 2 Rhagfyr 2009. Ei henw yw Miri Gruffudd. Llongyfarchiadau i Dafydd ac Ana Cl ara Warr en, Dan escourt ar enedigaeth Tiago Manuel ar y 12 Ionawr yn ysbyty’r Brifysgol. Brawd bach i Ruaraidh Gruffudd ac ail ŵyr i neiniau a theidiau Llundain, yr Alban a Threvelin yn y Wladfa.\nEisiau Gofal Arnoch? Dw i’n arbenigo mewn gofalu yn y cartref. Llawn amser neu ran amser. Dw i’n medru gofalu dros nos neu os oes angen cwmni arnoch. Ffoniwch: 02920 734 342\nDathlu Deg Mlynedd Eleni, byddwn yn dathlu deng mlynedd ers i’r ysgol gael ei sefydlu nôl yn 1999 gyda deg o blant ac erbyn hyn mae yna 441 o ddisgyblion yma. Fel rhan o’r dathliadau daeth Twm Morus i’r ysgol ym mis Rhagfyr i lunio cerdd gyda Blwyddyn 6 ac yn ddiweddar, daeth Stacey Blythe (sef mam Ffion Denman Blwyddyn 6) i’r ysgol i gyfansoddi cân arbennig gyda Blwyddyn 5.\nCawsom ddechrau hyfryd i dymor y Nadolig ar 2il Rhagfyr, gyda chyngerdd Nadoligaidd gan tua 30 o fechgyn a merched blynyddoedd 7, 8 a 9 o Ysgol Plasmawr. Roedd y rhaglen amrywiol yn cynnwys unawdau, darlleniadau, a deuawd ffliwt a gorffennodd gyda chyflwyniad gan y côr, i gyd o safon uchel. Roedd yn amlwg oddi wrth wynebau’r artistiaid a’r gynulleidfa bod pawb yn mwynhau’r noson. Hyfryd hefyd oedd gweld rhai o rieni’r disgyblion yn mwynhau gyda ni, ac ‘roedd ambell i famgu ymysg yr aelodau yn ymfalchïo yn y perfformiadau! Braf oedd deall bod dwy o’n haelodau wedi ennill gwobrau am eu coginio a’u gwaith crefft yn y Ffair Aeaf eleni. Daeth Miriam Bowen atom ar 6ed Ionawr i sôn am Aloe Vera ac ar 22ain Ionawr daethom at ein gilydd i fwynhau cinio Santes Dwynwen gyda Clive Rowlands yn ŵr gwadd. Cynhelir ein cyfarfod nesaf ar 3ydd Mawrth, pan fydd y llenor Catrin Dafydd yn ein diddori. Caiff aelodau newydd, gan gynnwys dysgwyr, groeso cynnes gennym: dewch i ymuno â ni.\nHeddlu Daeth Emma Warner o Heddlu’r De i sgwrsio gyda Blwyddyn 4 am Bobl Ddieithr ac i drafod Da a Drwg gyda Blwyddyn 2. Nofio Pob lwc i’r canlynol fydd yn mynd ymlaen i gystadlu yng Ngala Nofio’r Urdd ar ran Caerdydd sef Caitlin Jones, Kira Smith, Seren Davies a Mared Tomkinson Blwyddyn 4; Lance Stephens o Flwyddyn 5 a Rhys R Frost o Flwyddyn 6. Pwyllgor Eco Mae’r Pwyllgor Eco yn brysur iawn ar hyn o bryd yn cynllunio eu Llys Llysiau i dyfu eu bwyd eu hunain a dysgu sut i ddod yn fwy hunangynhaliol. Ymwelydd o’r Wladfa Rydym yn falch iawn fel ysgol o groesawu Judith Jones atom am ddeufis. Judith Jones\nYsgol Pwll Coch Ymgyrch Sothach Sbwriel Llongyfarchiadau mawr i Robbie Tann am ennill cystadleuaeth Calan Gaeaf yr Ymgyrch Sothach Sbwriel sy’n annog ysgolion i ailgylchu ac ailddefnyddio. Daeth yn 1af allan o gannoedd o ymgeiswyr drwy’r sir i gyd. Gwnaeth Frankenstein allan o hen ddillad a sbwriel gan ennill beic newydd sbon!! Daeth cynrychiolwyr o Ymgyrch Sothach Sbwriel a swyddogion Diogelwch y Ffordd Fawr i’r ysgol i gyflwyno’r wobr iddo. Gwych Robbie!!!! ‘Skool Daze’ Fel y gwyddoch, llynedd cynhyrchodd bl.6 ffilm am Oes Fictoria gyda’r cwmni Cinetig. Enwebwyd y ffilm am wobr genedlaethol ac aeth y plant i Leicester Square ar gyfer y seremoni wobrwyo!! Rydym newydd glywed bod y ffilm wedi ennill y wobr gyntaf yng Ngŵyl Ffilmiau Twm o’r Nant, Dinbych. Llongyfarchiadau mawr unwaith eto. Gwobr amgylcheddol Derbyniodd yr ysgol y wobr aur gan ‘Ymddiriedolaeth y Goedwig’ yn yr adran ‘Ysgolion Coed Gwyrdd’ am ei holl waith anrhydeddus i godi ymwybyddiaeth y plant o’r amgylchedd a phlannu coed. Ffarwelio Gyda thristwch byddwn yn ffarwelio â’n dynes lolipop, Ms. Joanne Marsh. Hoffwn ddiolch iddi am ei gwaith dros y 3 mlynedd diwethaf. Taid Pwll Coch Hoffwn longyfarch Mr. Frank Bale, ein gofalwr, ar ddod yn daid !! Cafodd ei ferch Victoria fabi o’r enw Georgia. Llongyfarchiadau mawr i’r teulu.\nGwe: www.bayresourcing.com Ebost: info@bayresourcing.com\nFfôn: 02920 494560 Cyfeiriad: 127 Bute St, Bae Caerdydd, CF10 5LE\nYsgolion Treganna a TanyrEos Treganna Cerddorfa Cymru Cafodd plant Blwyddyn 4 gyfle i fynychu gweithdy cerddorol Cerddorfa Symffoni Cymru yng Nghanolfan y Mileniwm lle buont yn dysgu am y trombôn, y soddgrwth ac offerynnau taro. Trwy lwc, llwyddodd y plant i weld nifer o enwogion Cymru a oedd yno yn paratoi ar gyfer Cyngerdd Plant Mewn Angen ar y pryd. Ac i goroni’r cyfan cawsant y fraint o gwrdd â Bryn Terfel ei hun!.\nJohn Lewis O dan arweiniad Miss Bethan Mair Williams, aeth Côr Ysgol Treganna i ddiddanu’r heidiau o siopwyr a oedd yn gwario yn siop John Lewis gan ganu carolau a chaneuon Nadoligaidd. Cafodd y plant groeso gwresog gan y dorf a oedd yn paratoi ar gyfer yr Ŵyl. Baton Gemau’r Gymanwlad Cawsom ymweliad arbennig iawn gan Mr Cledwyn Ashford a ddaeth â baton Gemau’r Gymanwlad atom i ni gael ei edmygu tra oedd ar ei ffordd i Delhi, India. Crëwyd y gwrthrych hardd ac unigryw hwn gan ddefnyddio pridd lliwgar o India. Ynddo, roedd camera bychan ac fe recordiodd Mr Ashford y plant yn canu er mwyn annog tîm Prydain i wneud ei orau glas wrth gystadlu yng Ngemau’r Gymanwlad! Y Rhandir Diolch yn fawr i’r criw diwyd a fu wrthi, o dan arweiniad Mrs Sally Davies, yn trin ac yn trefnu rhandir yr ysgol yn barod ar gyfer ei ddefnyddio yn y flwyddyn newydd. Daethant ynghyd i weithio ar ddydd Sadwrn diflas iawn felly, adduned blwyddyn newydd plant, staff a rhieni’r ysgol fydd parhau â’r plannu a’r palu!\nYsgol Mynydd Bychan Yn unol ag ewyllys plant yr ysgol, penderfynom roi yn hytrach na derbyn eleni. Ni dderbyniodd plant yr ysgol anrhegion ond, yn lle hynny, rhoddwyd arian drwy Oxfam i brynu tŷ bach, ffynnon, dŵr glân, adnoddau ysgol, adnoddau rhandir, geifr ac ieir mewn gwledydd sy’n llai ffodus na ni. Diolchwn i’r plant am eu caredigrwydd. Profiad llawen oedd gweld aelodau o staff a rhieni'r ysgol yn cymryd rhan yn ein Pantomeim blynyddol. Mae cynnal ‘Panto Mynydd Bychan’ wedi troi yn draddodiad erbyn hyn, achlysur sy’n pwysleisio cymaint o deulu hapus a chlos yw Ysgol Mynydd Bychan. Mawr yw ein diolch i Arran Dallimore am ysgrifennu’r sgript, Bethan Morley am gyfarwyddo (a chadw trefn ar ambell i athro) a Nick Rhydderch wrth yr offeryn! Enillodd yr ysgol ‘Marc Celfyddydau Arian’ am ei gwaith yn y celfyddydau. Bu pob dosbarth yn creu chwedlau a chelf, perfformio dramâu a dawnsfeydd, creu cyflwyniadau electronig a chyfansoddi cerddoriaeth yn seiliedig ar y thema ‘Afonydd’. Croesawn yn gynnes Miss Siwan Matthews, sydd wedi ymgymryd â swydd cynorthwyydd tra bo Ms. Jessica Green ar gyfnod mamolaeth. Braf yw gallu llongyfarch Jessica a’i chymar Richard ar enedigaeth Cora May, chwaer fach newydd i Courtney.\nYsgol Iolo Morgannwg Hwyl iddynt oll wrth lwyddo Dathliadau’r Nadolig Cafwyd cyngherddau arbennig gan blant yr Adran Babanod a’r Adran Iau ar ddiwedd tymor yr Hydref. Gyda’r plant yn perfformio yn Neuadd y Dref, y Bont faen a’r lleoliad dan ei sang ym mhob un perfformiad roedd y plant wrth eu bodd yn actio ac yn canu. Diolch I bob aelod o staff a wnaeth gyfrannu a pharatoi’r plant mor drwyadl. Bu côr yr ysgol yn brysur hefyd ar ddiwedd Mis Rhagfyr, yn canu yn y dref ac o flaen y Maer. Diwrnod oer a gwyntog oedd hi ond llwyddodd y plant i ddenu cynulleidfa groesawgar a wnaeth gynhesu calonnau’r disgyblion. Roedd y plant wrth eu bodd gyda’r gwahoddiad i gael pop a chreision gyda’r Maer ar ôl iddynt ganu. Braf oedd clywed y plant yn canu yng Nghapel Ramoth yn ystod Gwasanaeth Canhwyllau’r Capel ar 18fed Rhagfyr. Wedi’u goleuo gan ganhwyllau yn unig ysbrydolwyd y gynulleidfa wrth i blant yr ysgol ganu carolau traddodiadol yn hyfryd. Diddanu pentrefwyr Llanbedryfro oedd uchafbwynt tîm Dawnsio Gwerin yr ysgol yn ystod yr Hydref. Cafodd y tîm wahoddiad i’r Ffair Aeaf ll y bu’r plant yn dawnsio o flaen neuadd orlawn.\nTan yr Eos Arddangosfa Lauren Child Bu Dosbarth Olwen a Dosbarth Blodeuwedd yn ddigon ffodus i fynychu arddangosfa’r awdures boblogaidd Lauren Child yn yr Amgueddfa Genedlaethol. Mae’r disgyblion wedi bod yn astudio llyfrau’r awdur yn eu gwersi a chawsant fodd i fyw yn dysgu mwy fyth am anturiaethau Cai a Lois a Carys Blodyn. Ymweliad y Frigâd Dân Profwyd cyffro mawr ar iard yr ysgol pan gyrhaeddodd Injan y Frigâd Dân ar fore oer ym mis Ionawr. Cafodd yr ysgol gyfan fynd i groesawu’r garfan a gofyn cwestiynau am eu gwaith. Daeth y criw i sôn am ddiogelwch a bu rhai plant yn ddigon ffodus i gael gwisgo helmed ac eistedd yn yr Injan Dân. Diolch am yr ymweliad.\nRhannu Llyfr da!\nCôr Ieuenctid Cymunedol Cymraeg Caerdydd\nSwyddfa Newydd Menter Caerdydd 42 Lambourne Crescent Parc Busnes Caerdydd, Llanisien Caerdydd. CF14 5GG 029 2068 9888\nDiwrnodau Hwyl Chwefror AM DDIM 15fed a 18fed Chwefror, Ysgol Plasmawr 11.00am – 3.00pm Croeso i ddisgyblion blynyddoedd 3, 4, 5 & 6 Gweithdy Dawns, Rygbi, Pêldroed, Pêlfasged a Phêlrwyd Trampolinau'r Urdd, Gweithdy Bet Bocsio, Gweithdy Drama, Gweithdy Tân, Gweithdy Celf Gweithdy Coginio a llawer iawn mwy Am ragor o wybodaeth cysylltwch ag Awel  Menter Caerdydd 02920 689888 neu AwelDavies@MenterCaerdydd.org\nCynllun Chwarae Chwefror 15 – 19 Chwefror Gofal drwy’r dydd – 8.30am – 5.30pm £19 y dydd Lleoliadau – Ysgol Treganna, Y Berllan Deg a Melin Gruffydd Tripiau, gweithdai chwaraeon gyda’r Urdd, sesiynau Coginio, gweithdy Celf, gweithdy Cymorth Cyntaf a llawer iawn mwy ….. Ar gynnig i blant dosbarth derbyn hyd at flwyddyn 6 Am ffurflen gofrestru – Meleri@MenterCaerdydd.org\nPenwythnos Teulu i Langrannog Mawrth 26  28, 2010\nPenwythnos o hwyl i’r teulu cyfan! Am fwy o wybodaeth a phrisau, cysylltwch â leanne@mentercaerdydd.org\nCyfle gwych i ddisgyblion blynyddoedd 6, 7 & 8 i ymuno â Chôr newydd Yn cychwyn nos Fawrth 23ain o Chwefror 2010 Neuadd Ysgol Gyfun Glantaf, Heol y Bont, Caerdydd 6.00pm – 7.30pm · Arweinydd – Huw Foulkes\nCyfeilydd – Nerys Richards Ymarferion cynhesu’r corff a llais Dosbarth Feistr gan Arweinwyr adnabyddus Cyfleoedd perfformio I gofrestru cysylltwch â Leanne@MenterCaerdydd.org neu 02920 689888 Dyddiad cau  10fed Chwefror\nProfiad Y Brawd Mawr Chwefror 18 – 20 Disgyblion Blwyddyn 8 Wyt ti’n edrych am sialens? Wyt ti eisiau ennill £150? Rydyn ni’n edrych am gystadleuwyr i aros am 2 noson mewn lleoliad cudd, i gyflawni her laser combat, cwrs antur, sialens tîm ar y traeth a llawer iawn mwy…. BYDD DISGWYL I BAWB GYFLAWNI’R TASGAU NEU WYNEBU’R BRAWD MAWR! Yn rhad ac am ddim! Am ragor o wybodaeth cysylltwch â Menter Caerdydd: 02920 689888\nMiri Meithrin 2  3.30 pm Dydd Mawrth 16 Chwefror Canolfan Hamdden Pentwyn, Caerdydd. CF23 7EZ. Sesiwn Meithrin yn addas i blant 04 mlwydd oed. £2 y person / plentyn / babi Croeso cynnes i bawb!\nBlwyddyn Ryngwladol Bioamrywiaeth 2010 yw Blwyddyn Ryngwladol Bioamrywiaeth. Beth yw’r ots, meddech chi. Beth a wnelo hyn â mi? Wel yn syml mae bioamrywiaeth – yr holl fywyd cyfoethog sydd ar y ddaear – yn hollbwysig i’n goroesiad ni fel rhywogaeth. Mae’r Cyngor Cefn Gwlad yn gweithio gyda Llywodraeth Cynulliad Cymru i sicrhau bod yr amgylchedd wrth wraidd ein holl benderfyniadau. Mae’n rhaid i ni wneud yn siŵr bod ein polisïau ar gyfer rheolaeth tir a môr yn ystyried lles pobl ac yn ceisio cydbwyso cadwraeth ar y naill law a defnyddio adnoddau ar y llaw arall. Dyma pam rydym ni’n cynnig cyngor ar gyfer y cynllun amaeth amgylcheddol newydd, Glastir a sut i weithredu argymhellion y Ddeddf Morol yma yng Nghymru er enghraifft. Os ydym ni am atal bioamrywiaeth rhag dirywio ymhellach rhaid inni bennu targedau heriol ar gyfer y degawd nesaf pan fydd llywodraethau’r byd yn cyfarfod unwaith eto yn Japan ym mis Hydref eleni. Er mwyn gweld beth y gallwch chi ei wneud, ewch i www.Biodiversityislife.net Fe allwn ni roi stop ar golli bioamrywiaeth; ond y cwestiwn pwysig yw a wnawn ni? Blwyddyn Ryngwladol Bioamrywiaeth yw ein cyfle i ddangos y gallwn ni lwyddo. Roger Thomas Prif Weithredwr Cyngor Cefn Gwlad Cymru\nCwis y Fenter Fe fydd cwis nesaf y Fenter yn cael ei gynnal Nos Sul, Chwefror 28ain, Tafarn Y Mochyn Du. 8pm. Croeso i bawb\nApêl Eisteddfod Glyn Ebwy Mae gwŷr Blaenau Gwent yn ymdrechu’n galed i godi cronfa deilwng ar gyfer Eisteddfod Glyn Ebwy Awst nesa. Mae angen ein cefnogaeth arnyn nhw ac felly os hoffai unrhyw un roi hwb ymarferol i’w hymdrechion yna anfonwch siec yn daladwy i Eisteddfod Genedlaethol Blaenau Gwent i Swyddfa’r Eisteddfod, 40 Parc Tŷ Glas, Llanisien, Caerdydd. CF14 5DU\nCROESAIR Rhif 99 gan Rhian Williams\nMae Gwasg Carreg Gwalch newydd gyhoeddi llyfr o’r enw “Think Without Limits: you CAN speak Welsh” gan Lynda Pritchard Newcombe y Mynydd Bychan ond gynt o Ddowlais ym Merthyr Tudful. Mae’r awdures yn dysgu Cymraeg ym Mhrifysgol\nAtebion i: 22, Heol Cae Rhys, Rhiwbeina, Caerdydd. CF14 6AN i gyrraedd erbyn 15 Chwefror 2010.\nLlyfr i Ysbrydoli Dysgwyr a Siaradwyr yr iaith\nAr Draws 1. ‘Nos da yna distewi  a, gorwedd Is ____ a meini’ (J.LLJ) (6) 4. Un mewn llestr sicr (6) 7. Dyn o glai yn cadw Gŵyl (1,7) 8. Morthwyl i’r glo pridd ar yn ail. (4) 9. ‘A ddirmyga ei gymydog, sydd yn pechu: ___ _ ____ wrth y tlawd, gwyn ei fyd ef.’ (Diarhebion)(3,1,8)\nCaerdydd a gyda’r Brifysgol Agored a dysgodd Cymraeg fel oedolyn cyn mynd ati i ddysgu eraill i siarad yr iaith. Mae’r llyfr yn anelu at dri grŵp o bobl sef y dysgwyr, y tiwtoriaid a’r siaradwyr cynhenid ac yn trafod y problemau sy’n wynebu'r tri grŵp hyn wrth ymgodymu â’r gwaith o gymhathu’r dysgwyr yn y gwahanol gymunedau yng Nghymru. Pris y llyfr ydy £8.50 ac fe’i cymeradwyir i unrhyw un sy’n poeni am ddyfodol y Gymraeg.\n11. Llofndoi ond heb orawydd i newid (4) 13. Hanner bocs tegan sy’n byw (6) 14. Anifeiliaid yn cyffroi ynghylch y farn ryfedd (12) 17. ‘Ble’r oeddit ti pan osodais i sylfaen i’r ddaear? ____, os gwyddost’. (Job – BCN) (4) 18. ‘Ei orsedd sydd yn nef y nef, ____ a chyfiawn ydyw Ef’ (WHE) (8) 19. Gweithiwr a’i barlwr yn blith draphlith (6) 20. Siriol er gwaethaf Owain Gwilym (6) I Lawr 1. Osgoi ŵy yn y gro. (5) 2. ‘Fy _____ , rhed yn ebrwydd A phaid â llwfrhau’ (D.W) (5) 3. Mae troi’r drol ar yr ‘I.O.U.’ yn niweidio (6) 4. Dicter yw palu yn Lloegr (3) 5. Y deg sur yn troi at ddiogi (7) 6. Tro’r gwir i’th gôl cyn cefnu (9) 10. ‘___ ____ gallu uffern gref Ddibenion Iesu mawr.’ (R.O) (2,7) 12. Stordy i’r brws aur yn Ffrainc (7) 14. Llunio enw bras i’r bendefiges (7) 15. Cnaf o aderyn (5) 16. Mae’n hapus ond iddi fod yn ‘Dolce and Gabbana’! (5) 18. Blas cas fel dechrau sŵn utgorn rwber! (3) Atebion Croesair Rhif 98 Ar draws: 1 Ofna. 8 Ddychwel tuag. 9 Thema. 10 Caniatd. 12 Mieri. 13 Bai. 16 Ysbyty. 17 Ar werth. 18 Dur. 21 Luned. 22 Ystyried. 24 Dant. 25 Atgyweirio. 26 Darn. I Lawr. 2 Faen iasbis 3 Addasrwydd.. 4 Mwyara. 5 Clais. 6 Punt. 7 Sgwd. 11 Aberpernnar. 13 Byd. 14 Iâr. 15 Awdurdod. 19 Unedig. 20 Grawn. 22 Ynad. 23 Tagu Enillydd croesair rhif 98 Derbyniwyd 10 ymgais a 9 yn gywir. Danfonir y tocyn llyfr i Catrin Rowlands, Caerffili.\nNewyddion o’r Eglwysi Eglwys Dewi Sant Gwasanaeth Carolau’r Cilgant, 17 Rhagfyr Denwyd yn agos i gant o weithwyr o’u swyddfeydd i’r gwasanaeth dwyieithog hwn. Eleni gwnaed casgliad er budd Cronfa HosbisGofal George Thomas. Cafwyd anerchiad gan Margaret Pritchard, Prif Weithredwraig yr elusen a roddodd fraslun o’r amryw wasanaethau a ddarperir i ddioddefwyr cancr. Roedd y casgliad o £520 a wnaed yn ystod y gwasanaeth yn gyfraniad teilwng iawn at yr elusen glodwiw hon. Gwasanaeth o Lithoedd a Charolau’r Nadolig Cynhaliwyd y gwasanaeth nos Sul, 20 Rhagfyr. Gyda’r gwaith adnewyddu ar yr eglwys wedi’i gwblhau, daethom ynghyd mewn ysbryd o falchder a diolchgarwch. Cafwyd gwasanaeth hyfryd ei naws gyda sawl datganiad gwefreiddiol gan y côr o dan arweiniad David Leggett, sef organydd a chôrfeistr yr eglwys. Priodas Mewn gwasanaeth dwyieithog, ddydd Mawrth, 29ain Rhagfyr, priodwyd Helen, merch Gwenda a Hugh Williams, Clos Fach, Rhiwbeina a Colin Coleman o Gaerffili gyda’r Parchedigion Hywel J. Davies ac Aled Edwards yn gwasanaethu a Mr. David Leggett, wrth yr organ. Diolch hefyd i Ann Mears a drefnodd y blodau mor gelfydd. Dymunwn bob hapusrwydd i’r pâr ifanc. Llongyfarchion cynnes iawn a'n dymuniadau gorau hefyd i'r Esgob Cledan ac Enid Mears ar eu priodas ddiemwnt. Marwolaeth Cydymdeimlwn â theulu’r ddiweddar Mrs. Mari Phillips, Windermere Avenue, a fu yn un o ffyddloniaid yr eglwys cyn i henaint ac afiechyd ei llethu. Er iddi dreulio blynyddoedd lawer yn Lloegr ac yna yng Nghaerdydd roedd tafodiaith gyfoethog ei phlentyndod ar fferm fynyddig yn ardal Llanberis yn dal ar ei gwefusau. Cynhaliwyd y gwasanaeth angladdol ar 8 Rhagfyr gyda’i dau fab a’u teuluoedd ac amryw o’i chyfeillion a’i chymdogion yn bresennol.\nGwasanaethau'r Nadolig Cawsom wasanaethau arbennig iawn dros yr ŵyl ac roedd yn wych gweld y capel a'r oriel dan eu sang. Rhyngddynt llwyddodd gwasanaethau Nadolig y plant, y parti a'r gwasanaeth fore Nadolig i ddenu cannoedd o bobl. Diolch i bawb am eich cwmnïaeth dros yr ŵyl ac am eich cyfraniad ym mha bynnag ffordd.\nGwasanaeth Dathlu Bore dydd Sul 15fed Tachwedd cafwyd Gwasanaeth Dathlu i gofio ac i ddiolch am Eglwys y Crwys yn 125 mlwydd oed. Sefydlwyd yr achos cyntaf yn Horeb, May Street yn y flwyddyn 1884 cyn symud i adeilad llawer mwy o faint yn Heol Crwys. Rhyw ugain mlynedd yn ôl daeth cyfle i symud i adeilad cymharol newydd yn Heol Richmond.\nClwb Brecwast Cyfarfu'r Clwb Brecwast yn Ystafell Edwin fore Mercher 20fed Ionawr. Croeso mawr i chi ymuno â ni, yn rhieni/ gwarchodwyr a'ch babanod neu blant o dan oed meithrin. Mae'r Clwb yn cyfarfod ar fore Mercher cyntaf y mis a'r trydydd. Dewch i gael brecwast a chwmnïaeth. Cydymdeimlo Cydymdeimlwn yn fawr â Siwan Gregory, a'i mam Ceri, sydd wedi colli Nain annwyl iawn yn ddiweddar. Cydymdeimlwn yn fawr â theulu Angharad Jones yn eu colled anferth. Cyngerdd Mawreddog yn Salem Blaen hysbys! Dewch yn llu i gyngerdd Côr Canna, Côrdydd, Bechgyn Bro Taf a Chôr y Mochyn Du yn Salem ar 18fed Mawrth, am 7.30. Bydd tocynnau ar gael wrth y drws. Dewch i gael gwledd i'r glust!\nBethel, Rhiwbeina Trefnu casgliad ar gyfer y trueiniaid yn Haiti fu’r gorchwyl trist fis Ionawr gan fod cymaint wedi eu lladd a’u hanafu yno a miloedd ar filoedd angen bwyd a lloches. Bu cyfnod y Nadolig yn llawn bwrlwm fel arfer. Cafwyd oedfa fendigedig gan aelodau’r Ysgol Sul ac ‘rydym yn ddiolchgar iawn i’r athrawesau a’r rhieni am ofalu amdanynt. A braf oedd gweld y plant hŷn yn cymryd rhan yn oedfa Nadolig yr oedolion yn ogystal â rhai o bobol ifanc yr eglwys. Cafwyd unawdau gan Nia Laugharne a Trystan Francis a chafwyd sawl cyfraniad gan gôr bach y capel dan arweiniad Mr Gwilym Roberts. Diolchwyd i Mrs Gwenda Francis am drefnu oedfa’r oedolion.\nLlongyfarchiadau Llongyfarchiadau i John Rowlands ar ddringo i ben y tri chopa uchaf yng Nghymru, Lloegr a’r Alban (sef yr Wyddfa, Scafell Pike a Ben Nevis) yn ystod yr haf y llynedd. Noddwyd John gan nifer o gyfeillion ac mae hefyd yn ddyledus i’w ferch Mali am ei chefnogaeth ymarferol. Grŵp Merched Nos Lun 16eg Tachwedd cafodd aelodau'r Grŵp Merched sgwrs ddiddorol iawn yng nghwmni Rhian Huws Williams. Gofal Gwerth Chweil oedd ei thestun ac fel yr awgryma’r teitl darparu gofal i’r nifer gynyddol o bobl sy’n byw yn hŷn yw'r her sy’n wynebu cymdeithas y dyfodol. Cyngerdd Nadolig Nos Sul 6ed Rhagfyr daeth Cf1,o dan arweiniad Eilir Owen Griffiths, i’n harwain at gyfnod y Nadolig, mewn cyngerdd cofiadwy iawn. Roedd y Capel yn gyffyrddus lawn a’r arlwy o’r radd uchaf. Ni ellid gwell wrth i ni agosáu at un o wyliau mwyaf arwyddocaol y ffydd Gristnogol.\nBu oedfa Noswyl Nadolig yn hynod o boblogaidd unwaith eto er gwaetha gerwinder y tywydd. Diolch i Mrs Gwenda Morgan am drefnu’r oedfa ar ran Cymdeithas Gymraeg Rhiwbeina. Y cyfeilyddion oedd Alun Guy, Emyr Wyn Roberts a cherddorfa ieuenctid Rhiwbeina. Ac yna ar Sul ola’r flwyddyn cafwyd oedfa undebol gydag aelodau Salem, ein chwaer eglwys, dan arweiniad ein Gweinidog, y Parchedig T. Evan Morgan. Cydymdeimlwyd yn fawr â Mrs Mair Owen, Llandaf, ar farwolaeth ei brawd ym Mhenrhos, Bangor.\nCydymdeimlwn yn ddiffuant â theulu a chyfeillion D. Gwynne Evans. Cofiwn yn ddiolchgar am Gwynne fel aelod gweithgar a ffyddlon; bu’n ddiacon, ymddiriedolwr ac Ysgrifennydd Ariannol am gyfnod. Cydymdeimlwn yn arbennig â Margaret ynghyd â Carys, Delyth, Meurig ac Angharad a’u teuluoedd. Genedigaeth: Croeso cynnes i Evan Hywel Price, mab i Siân a Peter (Penylan) ac ŵyr cyntaf i Arwel a Meinir Thomas. Er treulio wythnosau cyntaf ei fywyd yn yr Uned Gofal Dwys yn Ysbyty Plant Bryste mae Evan bellach nôl adref a dymunwn bob bendith iddo ef a’r teulu. Bedydd: Hyfrydwch fu tystio i fedydd tri o blant Delyth a Michael Clegg (Rhiwbeina) ar Sul cyntaf 2010. Croesawn Ela, Mabli a Louie yn gynnes i’n plith. Fore Sul, Ionawr 17eg cawsom y fraint o fedyddio Mari Fflur, merch Eleri a Nigel Thomas (Y Mynydd Bychan). Dymunwn yn dda i’r ddau deulu. Dathlu’r Nadolig: Dau o deuluoedd dawnus yr Eglwys fu’n ein diddani yn Y Gymdeithas ddechrau Rhagfyr wrth i Eleri, Rhodri, Manon a Mared Browning, a Catrin, Dyfrig, Enlli a Lleucu Parri gyflwyno awr o eitemau offerynnol cerddorol a dawns! Ar gyfer Sul cyntaf yr Adfent roedd ein Gweinidog, y Parchg Owain Llyr Evans, wedi sicrhau cyflenwad o galendrau Adfent. Roedd wedi casglu ynghyd 25 erthygl gan aelodau o bob oed yn sôn am yr hyn a olygai’r Nadolig iddynt. Gwerthwyd y calendar arbennig hwn ymhlith yr aelodau er budd ein helusen, Touch Trust. Dros gyfnod yr Adfent cawsom gyfleoedd niferus i gofio a chefnogi'r rhai llai ffodus na ni. Bu casgliadau Suliau’r Adfent yn cefnogi gwaith Cymdeithas y Beibl, Cyngor yr Ysgolion Sul a Touch Trust. I Gymorth Cristnogol aeth casgliad bore’r Nadolig. Dosbarthwyd anrhegion ymysg digartref y ddinas, prynwyd 90kg o reis er mwyn gallu danfon plentyn yn Malawi i’r ysgol am flwyddyn, a bu i blant ac ieuenctid yr Ysgol Sul gyflwyno £1 yr un er mwyn sicrhau nwyddau ar gyfer ysgol ym Madagascar.\nTabernacl, Caerdydd Llongyfarchiadau Llongyfarchiadau i Rhys ab Owen ar gael ei alw i’r bar yn y Deml Fewnol yn Llundain. Bydd yn cychwyn ar ei yrfa fel disgybl yn Siambrau Iscoed, Abertawe ym mis Medi Bore Coffi Misol Canol yr Wythnos (Trefnydd Megan Morris) Diolch i bawb sy’n cefnogi’r fenter hon yn fisol. Mae’n hyfryd medru ymweld ag aelwydydd gwahanol a rhoi’r byd yn ei le. Mae’n gyfle i gymdeithasu a dod i adnabod ein gilydd yn well. Diolch i Ron a Glenys Lindsay am eu croeso ym mis Rhagfyr. Gwahoddwyd ni gan Megan a Wyn Morris i’w haelwyd nhw fore Mercher Ionawr 20fed Cyngerdd Sinfonietta Mwynhawyd cyngerdd arbennig o dan arweiniad Jonathan Mann ddydd Sadwrn 19eg Rhagfyr. Roedd cynulleidfa dda yno, yn gwerthfawrogi amrywiaeth o gerddoriaeth amserol ac wrth eu bodd gyda’r unawdwyr Gwenllian Haf Richards (Ffidil), Gwendolen Martin (Soprano) a Steffan Jones (Bariton). Ymarferion y Côr Bydd Côr y Tabernacl o dan arweiniad Euros Rhys Evans yn perfformio Offeren Sant Nicholas (Haydn) ym mis Mawrth. Gobaith Euros yw y bydd cantorion yr eglwys, ynghyd â chyfeillion o eglwysi eraill, yn dod yn ffyddlon i’r ymarferion ar brynhawniau Sul i ddysgu’r gwaith. Mae croeso cynnes i chi ymuno â ni – unrhyw lais.\nEbeneser, Heol Siarl Gwasanaethau’r 'Dolig 2009 Unwaith eto eleni cafwyd gwasanaethau arbennig a bendithiol dan ofal y chwiorydd, ieuenctid, plant, a’r aelodau. Fe’n hatgoffwyd ac fe’n heriwyd i gofio nad tinsel a thwrci a ddylai fod yn ganolbwynt i’r Nadolig. Cyflëwyd y neges hon yn glir gan y gweinidog, fore dydd Nadolig, drwy gwis gyda’r plant lle roedd un llythyren o ddeg ateb i ddeg cwestiwn yn ffurfio dau air, un heb fod yn gyflawn sef Nadol Llawen. Heb yr IG yn y gair ‘Nadolig’ (Iesu Grist) mae’r Nadolig wedi colli ei ystyr. Canu Carolau Ar noson oer a glawog, ynghanol mis Rhagfyr bu criw ar y llwyfan perfformio yn yr Ais yn canu carolau i godi arian at ein helusen am eleni – sef Ambiwlans Awyr Cymru. Codwyd £130. Da iawn.\nYn y llun ceir Yr Athro C.D. Garner FRS (Llywydd Y Gymdeithas Frenhinol Gemegol yn anrhegu tystysgrif "Gwobr am Wasanaeth i'r Gymdeithas Frenhinol Gemegol (The Royal Society of Chemistry)" i'r Athro J.D.R. Thomas DSc FRSC (chwith) yn ei gartref yn Gresford, Wrecsam. Dyfarnwyd y Wobr o Fedal Arian a Thystysgrif i gydnabod gwasanaeth hir a gwerthfawr ar weithgarwch dadansoddiadol. Yn enedigol o Carnaugwynion, Gwynfe rhwng Castell Carreg Cennen a Llyn y Fan Fach ar droed Y Mynydd Du, daeth Yr Athro Thomas i Goleg y Brifysgol, Caerdydd yn 1943 o Ysgol Ramadeg Llanymddyfri. Yn dilyn cyfnod fel darlithydd yn UWIST a Phrifysgol Caerdydd fe’i ddyrchafwyd yn 1972 yn ddarllenydd ac Athro Cemeg a Chemeg Gymhwysol. Yn ystod ei gyfnod yng Nghaerdydd, bu’r Athro Thomas yn weithgar ym mywyd Cymraeg y Ddinas, gan gynnwys Eglwys y Tabernacl a Chymdeithas Rhieni Ysgol Bryntaf. Mae'n gefnogol i'r Eisteddfod Genedlaethol, ac fe'i hurddwyd yn Dderwydd (Gwisg Wen) yn Eisteddfod Llanelli 2000. Y Gymdeithas Cawsom gyfle fel cymdeithas i fynd i gartref yr henoed, ‘Bethel House’, ym Mhenarth ar 15fed Rhagfyr i ganu carolau. Cafwyd ambell i gais gan y preswylwyr am ffefrynnau. Yn dilyn y canu terfynwyd gweithgareddau’r gymdeithas am 2009 gyda phryd o fwyd blasus yn ‘Y Star Inn’, Penarth. Stondin Masnach Deg Diolch i’r bobl ifanc am gynnal stondin masnach deg yn y cyntedd yn ystod mis Rhagfyr. Gwerthwyd gwerth £200.00 o nwyddau amrywiol gyda llawer o fynd ar y siocled! Mm! Blasus iawn!!\nColli Darlledwr Adnabyddus Mae 2010 wedi dechrau’n wael rhwng y tywydd rhewllyd a’r colledion sy wedi dod i’r genedl gan i ni golli yr Athro Hywel Teifi Edwards, Dafydd Whittal, Angharad Jones a rŵan Robin Jones, Radur, y Darlledwr adnabyddus a fu farw yn Ysbyty’r Brifysgol ar 16eg Ionawr. Cafodd ei fagu yn y Rhyl a hyfforddodd i fod yn athro yn y Normal. Bu’n gyhoeddwr gyda Chwmni Teledu Cymru cyn mynd i weithio gyda’r BBC ac yna fe oedd wyneb cyntaf Sianel S4C fel cyhoeddwr yn 1982. Roedd yn flaenor yng Nghapel y Crwys, yn aelod o Gwmni Drama’r Capel, ac am flynyddoedd bu’n brif ddosbarthwr y Dinesydd ac yn aelod brwd o’r cwmni bach oedd yn gyfrifol am gyhoeddi’r papur. Cofir amdano hefyd fel arweinydd llwyfan yn Eisteddfod Ryngwladol Llangollen ac roedd galw mawr amdano i gyflwyno sawl cyngerdd yn y ddinas a thu hwnt. Roedd yn aelod hefyd o’r Orsedd. Gedy wraig a dwy ferch a chydymdeimlir yn fawr â nhw yn eu colled. Gwelir ei eisiau hefyd mewn sawl cylch ym mywyd Cymraeg y ddinas.\nColled i Fyd Darlledu yng Nghymru Dan amgylchiadau trist iawn bu farw Angharad Jones cyngomisiynydd Rhaglenni S4C ar 9 Ionawr. Buodd yn y swydd honno o 1996 i 2007. Comisiynodd cyfresi drama megis Con Passionate, Fondue Rhyw a Deinasors, Talcen Caled a Caerdydd a ffilmiau fel Eldra a Gwyfyn. Enillodd y goron yn Eisteddfod yr Urdd yn yr Wyddgrug yn 1984 am nofel fer. Yna enillodd hi y Fedal Ryddiaith yn Eisteddfod Genedlaethol Bro Colwyn yn 1998 am ei nofel “Y Dylluan Wen” a addaswyd wedi hynny ar gyfer ei dangos ar y teledu. Roedd hi’n ferch i’r diweddar Gwyn a Lisa Erfyl ac fe’i magwyd yng Nghaerdydd cyn iddi fynd i astudio’r Gymraeg ym Mhrifysgol Bangor.\nGolwg 360 Calennig yn gyfan ... gymerwch chi wefan?\nRobin Jones. (Llun: S4C)\nCydymdeimlo â… · theulu'r diweddar Dyfan Davies a fu farw ar y 23 Rhagfyr yn 77oed. Bu ei dad, Y Parch Brython Davies, yn weinidog ar gapel Saesneg yng Nghaerdydd blynyddoedd yn ôl. Bu’r angladd yn Eglwys Sant Andreas, Bae Colwyn ar 4ydd Ionawr ac yna yn Amlosgfa Bae Colwyn. · theulu'r diweddar Islwyn Edwards y Waun Ddyfal a bu farw’n sydyn yn Ysbyty Brenhinol Caerdydd ar 30 Rhagfyr. Bu’r angladd yng Nghapel y Crwys ac yn dilyn ym Mynwent y Ddraenen yn Llanisien. · Ray a Betty Sunderland, Rhiwbeina ar golli eu hunig ferch, Y Parch Ann Sheldon, yn sydyn yn Sutton Coldfield ar y 27 Tachwedd. Bu’r angladd yng Nghapel Beulah, Rhiwbeina ar yr 16eg Rhagfyr ac yn dilyn yn Amlosgfa’r Ddraenen, Llanisien. · theulu y diweddar Moyra Davies, Caerffili a chyn prifathrawes Ysgol Gymraeg Ifor Bach, Senghennydd a fu farw yn ei chartre yn 88 oed ar 28 Tachwedd. Bu’r angladd yng Nghapel Tonyfelin Caerffili ar 7 Rhagfyr ac wedi hynny yn Amlosgfa’r Ddraenen. Marw “Madam Sera” Yn 67 oed bu farw Glenys Ellis neu “Madam Sera” fel y’i gelwid pan oedd hi’n llais adnabyddus ar Radio Cymru yn darllen y Sêr. Un o Bont Newydd ger Caernarfon oedd hi ac yn gymeriad lliwgar a hoffus. Bu’n gweithio yng Nghaerdydd am flynyddoedd cyn dychwelyd i’r gogledd. Tra’n byw yma safodd dros Blaid Cymru yn yr etholiadau lleol yng Nglan yr Afon. Bu farw ychydig cyn y Nadolig a gedy gŵr sef Martin Ellis a dwy wyres. Cydymdeimlir â’r teulu yn eu colled.\nBydd hi’n sicr o fod yn flwyddyn newydd dda i nifer o glybiau a chymdeithasau yng Nghymru eleni, wrth i wasanaeth arlein Golwg 360 gynnig cyfle gwych iddynt ddatblygu gwefan AM DDIM! Mae’r cyfle unigryw yn dod wrth i’r gwasanaeth newyddion ar y we lansio elfennau newydd o’r wefan. Un o’r rheiny yw ‘Lle Pawb’ sy’n rhoi cyfle i glybiau, cymdeithasau ac unigolion greu gwefan fach iddyn nhw eu hunain heb unrhyw gost! Dywedodd Prif Weithredwr Golwg 360, Owain Schiavone, “Mae mwy a mwy o bobl yn defnyddio Golwg 360 i gael y newyddion diweddara’ – does dim angen aros am fwletin; mae straeon newydd yn ymddangos trwy’r dydd bob dydd fel y maen nhw’n digwydd. “Mae’n cynnwys pob math o feysydd, o chwaraeon i gerddoriaeth, o wleidyddiaeth i rai o’r pethau rhyfedd ac ofnadwy sy’n digwydd ar hyd a lled y byd. Ond, rydym am i’r gwasanaeth fod yn llawer iawn mwy na gwasanaeth newyddion yn unig, ac mae lansio Lle Pawb yn un cam i’r cyfeiriad hwnnw. Nawr rydym am roi cyfle mwy uniongyrchol i grwpiau, cymdeithasau ac unigolion gyhoeddi eu newyddion diweddaraf nhw. Y ffordd syml o wneud hynny yw trwy gyfrwng iswefan o fewn gwasanaeth Golwg 360. Mae’n gyfle perffaith i hyrwyddo achos yn gyson, a hynny’n rhad ac am ddim – y calennig delfrydol ar ddechrau blwyddyn newydd!” Felly, os ydych yn awyddus i gael gwefan am ddim i’ch grŵp neu gymdeithas, Lle Pawb ar wefan www.golwg360.com yw’r lle i chi. Am ragor o wybodaeth, cysylltwch â thîm Golwg 360 trwy ffonio 01570 423 529, ebostio cymorth@golwg360.com neu daro draw i’r wefan wrth gwrs.\nCalendr y Dinesydd Llun, 1 Chwefror Cylch Cinio Cymraeg Caerdydd yng Ngwesty Churchills am 7.30 pm. Siaradwr gwadd: Elis Roberts (Gohebydd Busnes BBC Cymru). Manylion pellach: Tony Couch (02920753625 neu ajcouch@yahoo.co.uk). Iau, 4 Chwefror Côr Merched Canna: Cyngerdd er budd Ymddiriedolaeth Lesotho Penarth a’r Cylch, yn Eglwys Dewi Sant, Cilgant Sant Andreas, am 7.30pm. Tocynnau: £8. Manylion pellach: 07749 401 546. Gwener, 5 Chwefror Cymrodorion Caerdydd. ‘Argyfwng y Cyfrwng.’ Trafodaeth ar sefyllfa byd teledu gydag Euryn Ogwen Williams, Rachel Evans a Garfild Lloyd Lewis. Yn festri Capel Minny Street am 7.30pm. Sadwrn, 6 Chwefror Cynhelir Nawfed Gynhadledd Flynyddol Canolfan Uwchefrydiadau Cymry America ddydd Sadwrn, 6 Chwefror 2010, rhwng 10.15am a 4.00 pm. Thema’r gynhadledd: ‘Y Cymry a Rhyfeloedd America’. Siaradwyr: Ifor ap Glyn, Walter Brooks, E. Wyn James, Bill Jones, Ffion Mair Jones, Geraldine Lublin. Lleoliad: Ystafell 0.31, Adeilad y Dyniaethau, Safle Rhodfa Colum, Prifysgol Caerdydd. Manylion pellach: Ysgol y Gymraeg, Prifysgol Caerdydd (0292087 4843; ebost: cymraeg@caerdydd.ac.uk; gwefan: www.caerdydd.ac.uk/cymraeg/) Llun, 8 Chwefror Cymdeithas Wyddonol Cylch Caerdydd. ‘Ymchwil Ddiweddar mewn Cyfrifiadureg.’ Sgwrs gan Dr Dafydd Evans (Prifysgol Caerdydd). Yn Ystafell G77 ym Mhrif Adeilad Prifysgol Caerdydd, Parc Cathays, am 7.30pm. Croeso i bobl nad ydynt yn ‘arbenigwyr’ gwyddonol. Mawrth, 9 Chwefror Merched y Wawr Caerdydd. Sgwrs gan Gwawr Eleri James am fwyta’n iach, yn festri Capel Methodistaidd Ffordd Cyncoed am 7.30pm. Mercher, 10 Chwefror Cymdeithas Tŷ’r Cymry. Walter Brooks yn sôn am ei ymweliad â Gŵyl y Smithsonian, Washington, yn Nhŷ’r Cymry, 11 Heol Gordon, am 7.30pm. Llun, 15 Chwefror Cymdeithas Gymraeg Rhiwbina. Noson yng nghwmni’r Parch. Hywel Davies (Eglwys Dewi Sant) yng nghapel Bethany am 7.30pm. Iau, 18 Chwefror Darlith Flynyddol Canolfan Uwchefrydiau Cymry America, Ysgol y Gymraeg, Prifysgol Caerdydd. Darlith gan yr Athro Robert Owen Jones ar y testun ‘The Sociology of Welsh in Chubut – Resilience, Integration, Rediscovery’, yn Ystafell 0.31, Adeilad y Dyniaethau, Prifysgol Caerdydd, am 5.30pm. Gwener, 19 Chwefror Cylch Llyfryddol Caerdydd. Sgwrs gan E. Gwynn Matthews ar y testun ‘Rhosyn Morgan Llwyd’, yn Ystafell 0.31, Adeilad y Dyniaethau, Safle Rhodfa Colum, Prifysgol Caerdydd, am 7.00pm. Cydnabyddir nawdd\nyr Academi. Sadwrn, 20 Chwefror Bore coffi i ddysgwyr yn adeilad yr Eglwys Efengylaidd Gymraeg, Harriet St, Cathays, rhwng 10.30 a 12.00. Sgwrs gan John Emyr am y dôn ‘Ffinlandia’ a geiriau emyn Lewis Valentine am 11.00am. Croeso cynnes i bobl nad ydynt yn aelodau o’r Eglwys. Sadwrn, 20 Chwefror ‘Cerddoriaeth i’r Galon.’ Cyngerdd yng nghwmni Côr Meibion Llanelli a Iona Jones (soprano), er budd Cangen Caerdydd Sefydliad y Galon. Yn Theatr Ddarlithio 1, Ysbyty Athrofaol Cymru, Y Mynydd Bychan, Caerdydd, am 7.00pm. Tocynnau: £10. Manylion pellach: 02920752338. Iau, 25 Chwefror Cyngor Eglwysi Cymraeg Caerdydd. ‘Myfyrdod y Grawys (1)’ dan arweiniad y Parch. Dafydd Andrew Jones. Yng nghapel Salem, Treganna, am 7.30pm. Gwener–Sadwrn, 26–27 Chwefror Theatr Bara Caws yn cyflwyno Croesi’r Rubicorn, drama newydd gan Valmai Jones, yng nghanolfan Chapter am 8.00pm. Manylion pellach a thocynnau: 0292030 4400. Sadwrn, 27 Chwefror Cymdeithas Carnhuanawc: Ysgol Geltaidd yng Nghanolfan Chapter rhwng 10.00 ac 1.30. Siaradwyr: Gwyn Griffiths, R. Brinley Jones a Robat Trefor. Tâl cofrestu: £10. Am ragor o wybodaeth, ffoniwch 02920753625 neu 02920623275. Llun, 1 Mawrth Cylch Cinio Cymraeg Caerdydd yng Ngwesty Churchills am 7.30 pm. Siaradwr gwadd: Peter Watkin Jones (cyfreithiwr gydag ymchwiliadau Bloody Sunday yng Ngogledd Iwerddon a Dr Harold Shipman). Manylion pellach: Tony Couch (0292075 3625 neu ajcouch@yahoo.co.uk). Mercher, 10 Mawrth Cymdeithas Tŷ’r Cymry. Cwrdd â’r Dr Rosina Davies, Llanisien, yn Nhŷ’r Cymry, 11 Heol Gordon, am 7.30pm. Iau, 11 Mawrth Cyngor Eglwysi Cymraeg Caerdydd. ‘Myfyrdod y Grawys (2)’ dan arweiniad Menna Green. Yng nghapel Minny Street, am 7.30pm. Gwener, 12 Mawrth Cylch Cadwgan: Y Prifardd Cen Williams yn darllen a thrafod ei waith, yng Nghampws Cymuned Gartholwg, Pentre’r Eglwys, am 8.00pm. Cydnabyddir cefnogaeth yr Academi Gymreig. Gwener–Sadwrn, 12–13 Mawrth Theatr Genedlaethol Cymru yn cyflwyno Y Gofalwr (cyfieithiad Elis Gwyn o ddrama Harold Pinter), yng Nghanolfan Mileniwm Cymru. Manylion pellach: 08700402000. Llun, 15 Mawrth Cymdeithas Wyddonol Cylch Caerdydd. ‘Gwaith Canolfan Edward Llwyd.’ Sgwrs gan Enfys Medi Evans (Canolfan Edward Llwyd). Yn Ystafell G77 ym Mhrif Adeilad Prifysgol Caerdydd, Parc Cathays, am 7.30pm. Croeso i bobl nad ydynt yn ‘arbenigwyr’ gwyddonol.\n11 Llun, 15 Mawrth Cymdeithas Gymraeg Rhiwbina. Swper Gŵyl Ddewi ac adloniant yng nghapel Bethany am 7.00pm. Mawrth, 16 Mawrth Côr y Tabernacl, Yr Ais, yn perfformio ‘Offeren St Nicholas’ (Haydn) ac ‘O Fab y Dyn’ (Eric Jones). Manylion pellach: 029 20867769. Gwener, 19 Mawrth Cymrodorion Caerdydd. Sgwrs gan Weinidog Treftadaeth Cymru, Alun Ffred Jones, AC. Yn festri Capel Minny Street am 7.30pm. Croeso cynnes i aelodau cymdeithasau Cymraeg eraill y ddinas. Sadwrn, 20 Mawrth Bore coffi i ddysgwyr yn adeilad yr Eglwys Efengylaidd Gymraeg, Harriet St, Cathays, rhwng 10.30 a 12.00. Croeso cynnes i bobl nad ydynt yn aelodau o’r Eglwys. Iau, 25 Mawrth Cyngor Eglwysi Cymraeg Caerdydd. ‘Myfyrdod y Grawys (3)’ dan arweiniad y Parch. Aled Edwards, am 7.30pm. Gwener, 2 Ebrill: Cyngor Eglwysi Cymraeg Caerdydd. Oedfa Dydd Gwener y Groglith dan arweiniad y Parch. Denzil John. Yn Eglwys Dewi Sant, am 2.00pm. Llun, 12 Ebrill Cylch Cinio Cymraeg Caerdydd yng Ngwesty Churchills am 7.30 pm. Siaradwr gwadd: Yr Athro Thomas Glyn Watkins (Prif Gwnsler Deddfwriaethol i Gymru). Manylion pellach: Tony Couch (02920753625 neu ajcouch@yahoo.co.uk). Mercher, 14 Ebrill Cymdeithas Tŷ’r Cymry. Y Cyfarfod Blynyddol, yn Nhŷ’r Cymry, 11 Heol Gordon, am 7.30pm. Gwener, 16 Ebrill Cylch Llyfryddol Caerdydd. ‘Taith Nest.’ Sgwrs gan B. Siân Reeves am ei nofel ddiweddar, yn Ystafell 0.31, Adeilad y Dyniaethau, Safle Rhodfa Colum, Prifysgol Caerdydd, am 7.00pm. Cydnabyddir nawdd yr Academi. Sadwrn, 17 Ebrill Bore coffi i ddysgwyr yn adeilad yr Eglwys Efengylaidd Gymraeg, Harriet St, Cathays, rhwng 10.30 a 12.00. Cyflwyniad i’r Cynulliad gan Meleri Perkins am 11.00am. Croeso cynnes i bobl nad ydynt yn aelodau o’r Eglwys. Llun, 19 Ebrill Cymdeithas Gymraeg Rhiwbina. Noson yng nghwmni Islwyn ‘Gus’ Jones (Gwenfô) yng nghapel Bethany am 7.30pm. Mawrth, 20 Ebrill Darlith Goffa G. J. Williams (dan nawdd Ysgol y Gymraeg, Prifysgol Caerdydd). Darlith gan yr Athro Patrick SimsWilliams (Aberystwyth) ar y testun ‘Celtic Continuity’, yn Ystafell 0.31, Adeilad y Dyniaethau, Prifysgol Caerdydd, am 5.30pm. Anfonwch fanylion ar gyfer y Calendr at Dr E. Wyn James, 16 Kelston Rd., Yr Eglwys Newydd, Caerdydd CF14 2AJ (Ffôn: 029 20628754; ebost: JamesEW@caerdydd.ac.uk).\nYsgol Gyfun Plasmawr Gwobr Atal Bwlio Caerdydd Am yr ail flwyddyn yn olynol gwobrwywyd yr ysgol â Gwobr Platinwm Atal Bwlio Caerdydd. Braint oedd derbyn y wobr yn ystod seremoni gwobrwyo atal bwlio Caerdydd yn ddiweddar. Mae’r wobr yn deyrnged i ymdrech barhaus yr Ysgol i ddelio â bwlio ac yn enwedig i waith dyddiol ein mentoriaid gwrthfwlio. Llongyfarchiadau W e d i e n n i l l C y s t a d l e u a e t h P e n c a m p w r i a e t h C y m r u y n Llanymddyfri yn ddiweddar, mae tîm rygbi tag merched dan 18 yr ysgol yn Bencampwyr Cymru. Llongyfarchiadau iddynt hwy a’u hyfforddwraig, Miss Catrin Edwards. Curodd Plasmawr Goleg Castell Nedd 6  4 i gipio’r bencampwriaeth. Llongyfarchiadau hefyd i’r tîm dan 14 a lwyddodd i gyrraedd y rownd gynderfynol.\nTîm rygbi tag merched dan 18\nCôrdydd yn Dathlu (Parhad o dudalen 1) Roedd ei CD cyntaf o Requiem John Rutter, gydag Elin Manahan Thomas yn llwyddiant ysgubol wedi i’r recordiad gael sêl bendith y cyfansoddwr ei hun. Mae Côrdydd wedi perfformio yn rhyngwladol ar lwyfannau yn Barbados a Hong Kong, ac mae’n brysur drwy’r flwyddyn yn canu mewn cyngherddau lleol a chenedlaethol ac yn cyfrannu at elusennau yn fynych. Mae wedi perfformio droeon mewn rhaglenni ar S4C, BBC, ar Sunday Half Hour Radio 3, ac mae’n cael cyfle bob blwyddyn i ganu yn Stadiwm y Mileniwm cyn y gemau Rygbi.\nMovember ym Mhlasmawr Cymerodd aelodau gwrywaidd y staff ran yn ymgyrch Movember ym mis Tachwedd (‘Tashwedd’ yn ôl y dynion!!) drwy roi’r gorau i’r eillio dyddiol a dathlu’r mwstas gyda’r nod o godi ymwybyddiaeth am iechyd dynion, yn benodol canser y prostad. Dawnsio yn y senedd Cafodd grŵp o ferched blwyddyn 10 y fraint o gael perfformio dawns stryd yn y Senedd i'r Aelodau Seneddol fel rhan o arolwg blynyddol Cyngor Chwaraeon Cymru. Mae’r clwb dawns stryd yn cael ei redeg drwy raglen 5X60 yr Ysgol, a ariennir gan Gyngor Chwaraeon Cymru. Ym Mhlasmawr cynigir arlwy eang o glybiau 5X60 amser cinio ac ar ôl yr ysgol  o ‘dodgeball’ i ddringo. Diolch i swyddog 5X60 yr Ysgol, Gareth Power, am ei frwdfrydedd a’i waith caled.\nNoson Lawen Dawnsio yn y senedd\nDynion Plasmawr ar ddiwedd ‘Tashwedd’!\nMae’r rhaglen deledu boblogaidd Noson Lawen yn chwilio am dalentau newydd i berfformio yn y gyfres nesaf ar S4C. Ydych chi'n gallu canu, dawnsio neu chwarae offeryn; chwarae mewn band neu wneud i bobl rolio chwerthin? Os oes gennych chi dalent arbennig neu os ydych yn nabod rhywun yr hoffech chi ei enwebu i berfformio yn y gyfres, cysylltwch yn ddioed â thîm y Noson Lawen. Gallwch ffonio 01248 671 167 (yn ystod oriau swyddfa) neu anfon neges e bost at nosonlawen@cwmnida.tv neu gysylltu trwy ymuno â grŵp Facebook Noson Lawen .\nDinesydd Chwefror 2010


Pandwri - Wicipedia\nPandwri o Georgia\ntu cefn y pandwri\nOfferyn o Georgia yw'r pandwri (Saesneg: panduri; Ffrangeg: pandouri; Georgeg: ფანდური phandouri) gyda tair tant, yn gyffredin ledled dwyrain Georgia yn y Cawcasws. Fe'i defnyddir yn aml fel cyfeiliant i gantorion. Roedd yn offeryn ar gyfer uchelwyr. Gan ei fod yn symbol o lawenydd, roedd yn cynrychioli gwrthrych hanfodol yng nghartrefi teuluoedd, ond nid oeddem yn cael ei chwarae a'i ddangos adeg marwolaeth.\n2 Y pandwri heddiw\n2.1 Trio Mandili\n2.2 Misha Tsitelashvili\nMae'r offeryn yn debyg i'r gitâr a chwaraeir gan canu cordiau. Mae i'r offeryn tair tant ac fe'i chwaraeir gan ganu cordiau. Mae'n canu G3 A3 C4 neu E3 B3 A4. Mesuriad yr offeryn yw oddeutu 500 mm.\nY pandwri heddiw[golygu | golygu cod y dudalen]\nHeddiw, mae'r pandwri yn gyffredin ledled Georgia. Fe'i chwaraeir yn ystod cyngherddau a sioeau amrywiol o ddawnsfeydd a chaneuon polyffonig Sioraidd. Mae'n debyg i'r chonguri, sydd â chyseiniant gwahanol ac sydd â phedwar tant.\nTrio Mandili[golygu | golygu cod y dudalen]\nYmysg lladmeryddion mwyaf adnabyddus y pandiri yn ryngwladol yw grŵp triawd merched o Georgia, Trio Mandili. Mae eu fideos yw gweld a'u rhannu ar sianel YouTube.\nMisha Tsitelashvili[golygu | golygu cod y dudalen]\nUn o 'sêr' y pandwri yw'r Jeorjiad, Misha Tsitelashvili, sy'n plethu sŵn traddodiadol a thechneg wych gyda sain gyfoes a syntheseinydd. Ceir fersiwn gyfoes o ddawns enwog lezginka y Cawcawsus. Mae ef ac eraill yn gwneud defnydd helaeth a deheuig o roi tril sydyn a chyson gyda'r arddwrn a'r bysedd i greu sŵn rhythmig, cyflym, cynhyrfus o'r pandwri.\nHangebi.ge: cyflwyniad mwy cyflawn\nMisha Tsitelashvili yn canu'r Pandwri\nმიშა წითელაშვილი - დავლური | Misha Tsitelashvili - Davluri\n↑ http://datumbazo.stelo.pw[dolen marw] Cronfa ddata o offerynnau llinynnol\nWedi dod o "https://cy.wikipedia.org/w/index.php?title=Pandwri&oldid=10880364"\nNewidiwyd y dudalen hon ddiwethaf ar 24 Chwefror 2021, am 04:40.


Mae prynwyr yn dilyn yr un broses sylfaenol, waeth pa gynnyrch neu wasanaeth y maent yn ei brynu. Fodd bynnag, gall y broses gymryd mwy o amser a bod yn fwy trylwyr os mai cynnyrch gwerth uchel sydd dan sylw. Mae proses gyfnewid sylfaenol rhwng cwsmer a sefydliad.\nFfigur 14 Proses gyfnewid sylfaenol rhwng cwsmer a sefydliad\nTasg 15: Anghenion cwsmeriaid\nYstyriwch gynnyrch neu wasanaeth y bydd eich cwmni yn ei ddarparu.\nDisgrifiwch y broses gyfnewid â chwsmer drwy lenwi'r blychau yn y templed Anghenion cwsmeriaid [Tip: daliwch Ctrl a chliciwch dolen i'w agor mewn tab newydd. (Cuddio tip)] .\nEfallai yr hoffech ystyried nifer o gwsmeriaid gwahanol - mae'n bosibl y gwelwch fod ganddynt anghenion gwahanol iawn.\nI ddechrau, gallai Gwyneth ystyried y cwsmeriaid sy'n prynu ei jamiau, ei chyffeithiau a'i siytnis mewn marchnadoedd ffermwyr a ffeiriau bwyd neu pan fydd yn ymweld â'u safleoedd busnes. Maent yn prynu'r cynnyrch i'w fwyta. Mae'r cwsmer hwn am gael bwyd unigryw, ffres. Mae Gwyneth am i'r cwsmer hwn brynu ganddi bob mis a dweud wrth ei ffrindiau pa mor dda yw'r cynnyrch.\nMae anghenion y cwsmer hwn yn ymwneud â natur ac ansawdd y bwyd yn bennaf. Er mwyn diwallu anghenion y cwsmer hwn, rhaid i Gwyneth ddarparu gwasanaeth cyson. Rhaid bod ei holl gynhyrchion ar gael bob tro y bydd yn mynd i farchnad, lle bydd ganddi slot amser rheolaidd. Rhaid i ansawdd y cynnyrch ei hun fod yn ddibynadwy.\nPan fydd Gwyneth yn ystyried y rheolwr manwerthu sy'n prynu ar gyfer y deli, mae'n rhaid iddi ystyried ei anghenion fel busnes hefyd. Mae'r rheolwr am gael trefn archebu hawdd a dibynadwy, gan amrywio'r archeb os oes angen. Mae'r rheolwr am allu cynnig samplau i gwsmeriaid er mwyn dangos ansawdd y cynnyrch a'i farchnata, felly rhaid sicrhau bod rhywfaint o stoc dros ben. Bydd angen anfonebu'n gywir ac yn brydlon. Mae'r rheolwr hefyd am gael bwyd da heb unrhyw gwynion gan gwsmeriaid!\nMae anghenion y cwsmer hwn yn ehangach na'r bwyd yn unig. Mae ganddo hefyd anghenion sy'n ymwneud â systemau a phrosesau cwmni Gwyneth. Er mwyn diwallu anghenion y cwsmer hwn, rhaid bod gan Gwyneth wasanaeth dosbarthu dibynadwy, proses archebu ac anfonebu dda a'r gallu i ymdopi'n ariannol â thaliadau sydd ddiwrnod yn hwyr.\nYn ôl 3.1 Beth yw cwsmer?\nNesaf 3.2 Y llwybr prynu


Y Gyllideb yn dangos yr angen am Gomisiwn Isadeiledd Cenedlaethol i Gymru - Plaid Cymru\nY Gyllideb yn dangos yr angen am Gomisiwn Isadeiledd Cenedlaethol i Gymru\nPostiwyd ar March 16 2016, 1:53 yh\nMae Arweinydd Plaid Cymru Leanne Wood wedi ymateb i Gyllideb y Canghellor drwy ddweud fod Cymru angen ei Chomisiwn Isadeiledd Cenedlaethol ei hunan er mwyn rhoi hwb i'r economi Gymreig.\nDywedodd Leanne Wood fod Llywodraeth y DU wedi canolbwyntio buddsoddiad isadeiledd yn ormodol ar Lloegr tra'n amddifadu Cymru o gyfran llawn a theg o gyllid o'r gwariant hyn.\nYchwanegodd hi y byddai llywodraeth Plaid Cymru'n sefydlu Comisiwn Isadeiledd Cenedlaethol i Gymru er mwyn sicrhau'r prosiect buddsoddi isadeiledd mwyaf ers datganoli, a herio Llywodraeth y DU i sicrhau fod Cymru'n cael mwy na dim ond briwsion o fwrdd San Steffan.\nWrth ymateb i Gyllideb y DU, dywedodd Leanne Wood arweinydd Plaid Cymru:\n"Tra bod rhai rhannau o'r DU yn derbyn buddsoddiad isadeiledd sylweddol, mae gofyn i Gymru setlo am friwsion o fwrdd San Steffan.\n"Mae ar Gymru angen Comisiwn Isadeiledd Cenedlaethol ei hun i greu swyddi a thyfu'r economi - rhywbeth y bydd Plaid Cymru yn ei gyflawni mewn llywodraeth. Drwy fuddsoddi mewn llwybrau trafnidiaeth, ysgolion ac ysbytai ledled y wlad, gallwn sicrhau fod isadeiledd a sefydliadau allweddol Cymru yn addas i'r unfed ganrif a'r hugain.\n"Tra bod San Steffan yn fodlon cyllido HS2, HS3 a dau brosiect Crossrail yn ogystal â chysylltiadau trafnidiaeth newydd ledled Lloegr, mae Cymru'n colli allan ar filiynau o bunnoedd y dylid eu gwario ar drawsnewid ein rhwydweithiau trafnidiaeth ein hunain.\n"Byddai cynyddu 1% o GDP ar wariant isadeiledd yn codi £20 biliwn bob blwyddyn i economi'r DU a £1 biliwn o hynny i Gymru. Mae'r IMF a'r CBI wedi dangos fod buddsoddi mewn isadeiledd yn elwa'r Trysorlys - £3 yn ôl am bob £1 sy'n cael ei gwario.\n"Gyda chynifer o bwerau economaidd hollbwysig ar gadw yn San Steffan, rhaid i ni yng Nghymru ddibynu ar Lundain i dyfu ein heconomi ac mae Cyllideb heddiw'n dangos yn glir pam na all hynny barhau.\n"Am lawer rhy hir, mae Llafur wedi gadael i'r Torïaid yn Llundain reoli tranc yr economi Gymreig. Mewn llywodraeth, bydd Plaid Cymru yn galw Uwchgynhadledd Cyllideb frys gyda'r Canghellor o fewn 100 diwrnod cyntaf y cynulliad newydd er mwyn sicrhau setliad ariannol teg i Gymru.\n"Gyda chynlluniau uchelgeisiol i adeiladu'r peiriant economaidd a mynnu bargen well gan San Steffan, mae Plaid Cymru'n cynnig y newid sydd ei angen fis Mai."


Hafan Storïau POTL-DROED ASIAN-OCEANAIDD\nCroeso i Gategori Pêl-droed Asiaidd-Eigionaidd LifeBogger. Yma, rydym yn cyflwyno Straeon Plentyndod ynghyd â Ffeithiau Bywgraffiad Heb eu Plygu Pêl-droedwyr o Asia ac Ynysoedd y De. Rydym yn rhannu ein categori Asiaidd-Eigioneg i'r is-adran ganlynol;\nStraeon Bywgraffiad Plentyndod Chwaraewyr Pêl-droed Twrcaidd.\nStraeon Bywgraffiad Plentyndod Chwaraewyr Pêl-droed Oceanian.\nJoe Lennox - Dyddiad wedi'i addasu: Ionawr 15, 2021


Liz Musa - Plaid Cymru\nPedwerydd ymgeisydd Plaid Cymru ar restr ranbarthol y Canolbarth a Gorllewin Cymru\nMae’n bleser gennyf gyflwyno fy hun fel eich ymgeisydd ar gyfer yr Etholiad Cynulliad. Fy enw yw Liz Musa ac fe ges i fy ngeni yng Nglan yr Afon, Caerdydd. Rwyf wedi bod yn briod i fy ngŵr Omar Musa am 36 mlynedd, ac rwyf wedi bod yn gweithio ers blynyddoedd gyda phobl hŷn. Ar hyn o bryd rwy’n Weithiwr Allweddol gyda Bawso yn rhoi cymorth i deuluoedd i ail-setlo yn eu cartref mabwysiedig yng Nghymru.\nRwyf wedi bod yn rhan o gymdeithas trigolion Tref Biwt ers dros bum mlynedd ar hugain yn negodi a helpu i ddatrys problemau ar ran y gymuned. Rwyf hefyd wedi bod yn Aelod Gwirfoddol o Fwrdd Cyngor Iechyd Cymunedol Caerdydd a’r Fro, yn cynrychioli’r sector wirfoddol.\nRwy’n credu’n gryf mewn cyfiawnder cymdeithasol dros bawb ac yn poeni’n arw ynghylch safonau addysg yn ein hysgolion gan mai addysg yw’r allwedd ar gyfer bywyd llwyddiannus. Ond nid dyma’r achos i lawer o’n plant fel mae pethau’n sefyll, sef pam fy mod yn rhoi fy enw gerbron i geisio newid pethau.\nHelpwch ymgyrch Liz


Mae aelodaeth plastig clir cardiau gweithgynhyrchwyr a chyflenwyr-ffatri Price-ZHENGDAFEI\nCartref > Cynnyrch > Cardiau Clir > Cardiau Aelodaeth Clir\nPlastig clir Mae aelodaeth newydd cardiau aelodaeth teyrngarwch cardiau PVC yn glir gyda logo personol a rheolau gwybodaeth OEM Croeso MOQ yn unig 500pcs y dylunio. Manyleb cardiau plastig clir aelodaeth: Datganiad: yma, yn y lluniau hyn dim ond ar gyfer cyfeirio o gardiau ZDF, holl cysylltiedig y...\nCardiau aelodaeth teyrngarwch newydd\nPVC clir gyda logo personol a gwybodaeth\nMae croeso i orchmynion OEM\nMOQ yn unig 500pcs y dylunio.\nManyleb cardiau plastig clir aelodaeth:\nPVC/papur/CD/PET, ac ati\n2.125 * 3.375 modfedd (86 * 54 mm) fel maint safonol, wedi'i haddasu i'w groesawu\nCerdyn stribed magnetig\nArgraffu lliw llawn offset, sidan argraffu, stampio poeth, ac ati\nRhif cyfres thermol argraffu nifer, cod bar, Aur/arian poeth-stampio, panel llofnod, argraffu, argraffu UV, laser engrave cod QR ac ati.\nSgleiniog, Matt, Frosted orffen\nOpsiynau cardiau a defnydd\nDechrau-oddi ar y cerdyn\nTryloyw cerdyn / cerdyn glir\nCerdyn sgleiniog / mate cerdyn / rew cerdyn / cerdyn abnormity / allweddol cerdyn\nDrych cerdyn / cerdyn â diemwnt gan ddefnyddio cerdyn / cerdyn gyda Llygatgoch / cerdyn hologram\nCerdyn aelodaeth / cerdyn busnes / cerdyn vip / disgownt cerdyn / plastig cerdyn / cerdyn pvc\nYma, dim ond yn y lluniau hyn ar gyfer Mae'r cyfeiriad cardiau ZDF, holl hawliau eiddo cysylltiedig a nodau masnach yn perthyn i ein cwsmeriaid, nodwch garedig.\nRydym yn croesawu cynlluniau personol, os â brand enwog a nod masnach, rhowch gynnig tystysgrif awdurdodi gyda'i gilydd cyn argraffu, diolch i chi\nDyluniad newydd clir pvc VIP cerdyn disgownt aelodaeth\nCerdyn disgownt PVC\nBlwch mewnol: 440 * 100 * 40 mm, /box 500 o gyfrifiaduron, tua 3.5 kg\nCarton allanol: 460 * 130 * 110 mm, 1000 o gyfrifiaduron personol/carton, tua 6.5kg\nByddai samplau ar gael yn rhad ac am ddim gyda nwyddau rhagdaledig;\nByddai codi samplau personol yn dibynnu ar y gwaith celf\nCerdyn discound PVC o'r cerdyn clyfar Shenzhen gweithgynhyrchu gyda gwasanaethau canlynol:\nBydd merchandisers proffesiynol yn cynorthwyo ein cwsmeriaid y Gorchmynion gyflym adborth o fewn 24 awr ac yn cynnig pris y gweithgynhyrchu;\nDyluniadau cerdyn magnetig rhad ac am ddim i gwsmeriaid;\nEr mwyn sicrhau effeithlonrwydd, mae'n well gennym cwsmeriaid i ddarparu gwaith celf ffeil fformat canlynol: AI neu PDF neu CDR;\nStribed magnetig proffesiynol cerdyn gweithgynhyrchu ers 2001 gyda dylunwyr sychwyd & argraffydd Meistr;\nByddai pob llain magnetig yn 100% eu harolygu cyn cludo i sicrhau y quanlity;\nCerdyn clyfar Shenzhen Zhengdafei yn cynhyrchu cardiau clyfar proffesiynol o 2001, gall ein ffatri yn cynnig cyswllt a ddigyffwrdd PVC cardiau amrywiol. Mae ein prif gynnyrch rhan o'r cardiau adnabod, cardiau IC, cardiau clyfar, â siâp afreolaidd a cardiau, cardiau magnetig, cerdyn cod bar, cardiau PVC, ac ati.\n1. c: a yw eich cwmni i weithgynhyrchydd neu cwmni masnachu?\nA: Rydym yn wneuthurwr cardiau call â ISO9001 Mae ardystio o 2001 ymlaen yn dod yn Shenzhen City. Gyda mwy na 15 mlynedd argraffu ac allforio profiad, gall ein ffatri yn cyflenwi cardiau i chi, Croeso ar gyfer ymweliad a Gorchymyn prawf;\n2. c: Gallwch addasu eich cynhyrchion?\nA:Yes, bron i gyd ein cynhyrchion yn addasu, gan gynnwys y deunydd, maint, trwch a logo.\nGorchmynion OEM yn iawn i'w groesawu, hefyd, gan gynnwys cardiau siâp afreolaidd verious;\nCroesewir ddau Orchymyn OEM & greiddiol i'r gwaith;\n3. c: beth am y cerdyn gwaith celf dylunio?\nA: am ddim cerdyn magnetig dyluniadau ar gyfer cwsmeriaid;\nOs oes unrhyw ddyluniad ar gael ar eich llaw, rhowch wybod i ni arddull yr hoffech chi a gwybodaeth cerdyn a ydych am roi ar y cerdyn.\nByddwn yn helpu cwsmeriaid i orffen y gwaith celf.\n4. c: Pa fformat gwaith celf a ydych yn eu defnyddio ar gyfer dylunio?\nA: well gennym fformat PDF gyda sawl haen. Byddai fformat arall megis ffeil CDR /AI iawn;\n5. c: Beth am arwain amser ar gyfer cynhyrchu màs magnetig cerdyn?\nMae A: byddai'n cymryd 5-10 diwrnod gwaith fel arfer yn dibynnu ar y Gorchymyn Q'ty;\n6. c: Beth am yr amser arweiniol ar gyfer cynhyrchu màs??\nA: Rydym yn bleser gennyf anfon samplau ar gael ar gyfer eich cyfeiriad cyntaf ac mae'n rhad ac am ddim yn unig gyda nwyddau rhagdaledig gan y cwsmer;\n7. c: Sut i gysylltu â chi?\nShenzhen Zhengdafei cerdyn clyfar Co., Ltd\nAttn: Erin haul (rheolwr gwerthiant)\nFfôn: 86-755-2979 9869 symudol: 86-183 1805 9873\nWechat/beth y APP: 18318059873\nCyfeiriad: 5F, Parc Diwydiannol Hongwei, Heol Liuxian, dosbarth Bao'an, Shenzhen, Tsieina\nHot Tags: blastig glir cardiau aelodaeth, gwneuthurwyr, cyflenwyr, ffatri, pris cyfanwerthu, rhad, personol, isel\nCardiau Busnes Ffoil Stampio Poeth